ΓΡΑΠΤΗ ΕΡΩΤΗΣΗ P-3643/02

υποβολή: Olivier Dupuis (NI) προς την Επιτροπή

(10 Δεκεμβρίου 2002)

Θέμα: Δια της βίας επαναπατρισμός των τσετσένων προσφύγων του στρατοπέδου Iman d'Aki Iourt

Οι αρχές της Ρωσσικής Ομοσπονδίας και της Δημοκρατίας της Ιγκουασίας άρχισαν να εκτελούν την απόφαση για κλείσιμο όλων των στρατοπέδων προσφύγων στην Ιγκουασία. Τα στρατόπεδα αυτά φιλοξενούν άνω των 100 000 τσετσένων που διέφυγαν από τον πόλεμο, τα μπλόκα της αστυνομίας, τα βασανιστήρια, τους βιασμούς, τις απαγωγές, τις συνοπτικές εκτελέσεις και άλλες μορφές δίωξης στις οποίες οι ρωσσικές αρχέςποβάλλουν συστηματικά τον άμαχο πληθυσμό της Τσετσενίας. Τις τελευταίες αυτές ημέρες, οι ρωσσικές αρχές προέβησαν στον δια της βίας επαναπατρισμό 2000 περίπου τσετσένων προσφύγων που διέμεναν στο στρατόπεδο Iman d'Aki Iourt. Σύμφωνα με τις διαταγές της Μόσχας, όλα ταπόλοιπα στρατόπεδα της Ιγκουασίας πρέπει να κλείσουν εντός του Δεκεμβρίου, δηλαδή μέσα στην καρδιά του χειμώνα. Επί του θέματος αυτού, η Επιτροπή είχε εκφράσει την περασμένη εβδομάδα, δια του Επιτρόπου Nielson, τις ανησυχίες της στη Ρωσσική Ομοσπονδία τονίζοντας ότι η Ευρωπαϊκή Επιτροπή και η διεθνής κοινότητα στο σύνολό της δεν έπαυσαν να ζητούν από τις αρχές να μην κλείσει κανένα στρατόπεδο στην Ιγκουασία όσο δεν πληρούνται οι όροι για μια επιστροφή των εκτοπισμένωνπό συνθήκες πλήρους ασφαλείας.

Έχει αντιδράσει η Επιτροπή επισήμως στην πολλοστή αυτή παραβίαση των διεθνών συμβάσεων εκ μέρους της Ρωσσικής Ομοσπονδίας και αν ναι κατά ποιόν τρόπο καιπό ποίους όρους· Ποιά συγκεκριμένα μέτρα λογαριάζει να θέσει σε εφαρμογή η Επιτροπή προκειμένου να ωθήσει τις ρωσσικές αρχές να σταματήσουν αμέσως κάθε δια της βίας επαναπατρισμό των τσετσένων προσφύγων και να σεβασθούν το πνεύμα και το γράμμα των διεθνών συμβάσεων για τους πρόσφυγες· Μπροστά στην ιδιαίτερα κρίσιμη κατάσταση απόγειονομικής και επισιτιστικής πλευράς που αντιμετωπίζουν άνω των 100 000 τσετσένων οι οποίοι εξακολουθούν να είναι πρόσφυγες στην Ιγκουασία και άνω των 300 000 τσετσένων προσφύγων στο εσωτερικό της πατρίδας τους, δεν θεωρεί η Επιτροπή καθήκον της να προτείνει στο Συμβούλιο και το Κοινοβούλιο ένα επείγον σχέδιο να γίνουν προσωρινά δεκτοί στο έδαφος της Ένωσης οι τσετσένοι αυτοί πρόσφυγες, ή τουλάχιστον ένα μεγάλο μέρος τους·

Απάντηση του κ. Patten Εξ ονόματος της Επιτροπής

(15 Ιανουαρίου 2003)

Η Επιτροπή προσέδιδε πάντα ιδιαίτερη σημασία στη σύγκρουση στην Τσετσενία και στην ανθρωπιστική τραγωδία στην οποία οδήγησε. Η Επιτροπή γνωρίζει το εύρος των παραβιάσεων των θεμελιωδών δικαιωμάτων στην Τσετσενία καθώς και την παραβίαση του διεθνούς ανθρωπιστικού δικαίου, που απαιτεί την προστασία του πληθυσμού. Στο πλαίσιο αυτό, η Επιτροπή έχει εκφράσει πολλές φορές στις ρωσικές αρχές τις έντονες ανησυχίες της όσον αφορά την απειλή για το κλείσιμο των στρατοπέδων των μετακινηθέντων παρά τη θέλησή τους στην Ινγκουσία. Παράλληλα, η Επιτροπή συμμετέχει σε πολλές διπλωματικές πρωτοβουλίες που έχει αρχίσει η Ένωση σχετικά με το θέμα αυτό, στο πλαίσιο του πολιτικού διαλόγου με τη Ρωσική Ομοσπονδία.

Η Επιτροπή αντέδρασε επίσημα στο κλείσιμο του στρατοπέδου Aki Yurt σε διαφορετικά επίπεδα: ο Επίτροπος, ο αρμόδιος για την ανάπτυξη και την ανθρωπιστική βοήθεια, καταδίκασε την αναγκαστική αυτή μετακίνηση του άμαχου πληθυσμού μέσα στην καρδιά του χειμώνα· η Ένωση πέρασε το ίδιο μήνυμα κατά τη διάρκεια τηςπουργικής συνόδου του Οργανισμού για την Ασφάλεια και τη Συνεργασία στην Ευρώπη (ΟΑΣΕ) στο Πόρτο, και στη συνέχεια, στονφυπουργό εξωτερικών κ. Chizov, στις 9 Δεκεμβρίου 2002, ζητώντας επιπλέον από τις ρωσικές αρχές να σταματήσει το κλείσιμο άλλων στρατοπέδων εκτοπισμένων· τέλος, η τρόικα των πρέσβεων της Ένωσης στη Μόσχα θα συναντήσει, στις 16 Δεκεμβρίου 2002, τονπουργό της Ρωσικής Ομοσπονδίας, κ. Ilyasov, επιφορτισμένο με την ανασυγκρότηση στην Τσετσενία, για να εκφράσει τις έντονες ανησυχίες της Ένωσης.

Η Επιτροπή θεωρεί ότι το κατάλληλο μέσο αντιμετώπισης της κρίσιμης κατάστασης που πλήττει την Τσετσενία συνίσταται στην άμεση παύση των παραβιάσεων των ανθρωπίνων δικαιωμάτων και στη δίωξη όλων τωνπευθύνων των παραβιάσεων αυτών. Παράλληλα, η Ένωση έχει καλέσει πολλές φορές τις ρωσικές αρχές στο ανώτερο επίπεδο, να προωθήσουν χωρίς καθυστέρηση μία πολιτική λύση που θα προσφέρει ένα πλαίσιο για ειρήνη διαρκείας, για σταθερότητα και ανασυγκρότηση στην Τσετσενία. Η Ένωση θα συνεχίσει να επαγρυπνεί ιδιαίτερα όσον αφορά το θέμα των ανθρωπίνων δικαιωμάτων στην Τσετσενία και θα θίγει την προβληματική αυτή σε κάθε κατάλληλο βήμα κατά τον διμερή πολιτικό διάλογο που έχει με τη Ρωσική Ομοσπονδία. Παράλληλα, η Ένωση θα συμμετέχει ενεργά στις συζητήσεις και στις πρωτοβουλίες σχετικά με την Τσετσενία στο πλαίσιο του Συμβουλίου της Ευρώπης και του ΟΑΣΕ.

Παράλληλα με τις πολιτικές αυτές πρωτοβουλίες, η Επιτροπή θα παραμείνει ο μεγαλύτερος χορηγός ανθρωπιστικής βοήθειας στον Βόρειο Καύκασο για τον οποίο έχει χορηγήσει, από τις αρχές της δεύτερης σύγκρουσης, πάνω από 90 εκατ. ευρώ για τον πληθυσμό που θίγεται από τη σύγκρουση. Η Επιτροπή θα συνεχίσει να θίγει το θέμα της πρόσβασης και των πολλών εμποδίων που θέτουν οι ρωσικές αρχές στο έργο των ανθρωπιστικών οργανισμών επί τόπου, ένα θέμα που αποτελεί επίκεντρο των συζητήσεων μεταξύ της Ένωσης και της Ρωσίας.